રઘુવીરે વિચાર્યું કે જો મોટી-મોટી કંપનીઓ સામાનની ડિલિવરી કરી શકે છે તો ચા કેમ ના પહોંચાડી શકાય. પહેલો પગાર મળતાં જ રઘુવીરે એ દિશામાં કામ કરવાનું શરૂ કરી દીધું. સૌથી પહેલાં તો તેમણે એક રૂમ ભાડે લીધો અને એક વ્યક્તિને નોકરી પર રાખ્યો. તેમણે એક એપ્લિકેશન પણ તૈયાર કરાવી અને થોડા જ પ્રચારથી ચાની ડિલિવરી કરવા લાગ્યા. તેમણે અમેઝોનની નોકરી છોડી દીધી. એપ્લિકેશનની સાથે જ તેઓ વોટ્સએપ તેમજ ફોન પર પણ ચાના ઓર્ડર લેવા લાગ્યા.